[{"text_idx": "#000009", "text": "Unwaith eto, ac yn dilyn adfywiad diweddar y digwyddiad hwn, bydd grwpiau cymunedol ac ymgyrchwyr yn cynnal digwyddiad coffa ac wylnos i nodi Diwrnod AIDS y Byd yng Nghaerdydd."}, {"text_idx": "#000010", "text": "Bydd y digwyddiad, sydd wedi tyfu ers ei adfywiad yn ystod y pandemig, yn coffa\u0301u, dathlu ac addysgu. Coffa\u0301u'r rhai sydd wedi'u colli i HIV ac AIDS, dathlu'r rhai sy'n dal gyda ni diolch i driniaeth HIV, ac addysgu, - gan ein hatgoffa o'r datblygiadau meddygol a gwyddonol enfawr sydd wedi'u gwneud ers dechrau'r epidemig HIV/AIDS yn yr 1980au."}, {"text_idx": "#000011", "text": "Canolbwynt y digwyddiad ingol hwn fydd y Goeden Bywyd, coeden a blannwyd ym 1994 yng Ngerddi\u2019r Orsedd, Parc Cathays, er cof am bawb a gollodd eu bywydau i AIDS."}, {"text_idx": "#000013", "text": "\u201cRydym wedi dod mor bell ers yr 80au o ran datblygiadau meddygol sy\u2019n galluogi pobl sy\u2019n byw gyda HIV i fyw bywydau llawn a chynhyrchiol. Os oes gan bobl lwythi firaol anghanfyddadwy, mae'n golygu nad oes modd trosglwyddo'r firws. Wrth i ni ddathlu hynny, ni allwn anghofio'r rhai yn ein cymuned a gollodd eu bywydau i'r firws."}, {"text_idx": "#000014", "text": "\u201cDyma gyfle blynyddol i ddod ynghyd i goffau eu bywydau, i gofio\u2019r cyfraniad a wnaethant i\u2019n teuluoedd, grwpiau cyfeillgarwch, ein cymuned ac at ymchwil feddygol ac ymwybyddiaeth y cyhoedd."}, {"text_idx": "#000018", "text": "Yna bydd gorymdaith yng ngolau llusern i\u2019r Goeden Bywyd yng Ngerddi\u2019r Orsedd, lle bydd mynychwyr yn hongian rhubanau coch, y symbol fyd-eang o ymwybyddiaeth a chefnogaeth i\u2019r rhai sy\u2019n byw gyda HIV. Bydd y Parch Sarah Jones, Offeiriad-a\u0302-Gofal yn Eglwys Sant Ioan Fedyddiwr yng Nghaerdydd, yn arwain eiliad o fyfyrio. Bydd cyfle hefyd i gofio\u2019r rhai a gollwyd i AIDS a HIV drwy ysgrifennu eu henwau ar ddail papur a fydd hefyd yn cael eu hongian ar y goeden. Bydd diodydd poeth ar gael yng nghaban coffi Brodies yng Ngerddi\u2019r Orsedd."}, {"text_idx": "#000025", "text": "LGBTQYMRU is a registered charity (no. 1193588)"}]